[image: cover]
ІЛИЯС ЖАНСҮГІРОВ

Толғау

Толғау


		 
Қозғауы қозған қоғамым,
Қолқалап әңгіме айт десең,
Қобалжимын, қозғалам.
Қозғайын десем далаңды,
Домбыраң емес, қаламды,
Қобалжимын, қолға алам.
Көңілдің күйі келмесе,
Көп мылжыңға мен сараң.
Көңілдің күйі кернесе,
Көтерілем, ән салам.
Бүгінгі топты жара алмас,
Болдырған сөзге шаршаған.
Әңгімем менің бүгінгі,
Бүгінгі жиын аңсаған.
Ағытылды әңгімем,
Ал әлеумет, ал жаран!
Әңгімем алды тыңдасаң:
Осы бір заман, қай заман?
Бұл заманың сол заман:
Күңіренген Күреңбел,
Күйзелтіп «құты ұшқан» күн;
Басы биік бәйтерек,
Құлатып отқа жағуға
Кедейлер кеулеп кескен күн;
Алаштан озған алаяқ,
Әдейілеп атқан оқ тиіп,
Бәйге алмай, ұраны өшкен күн.
Қанды балақ, мұз қабақ,
Топшысынан томырылып,
Түлкі алмай, тасқа түскен күн.
Желпілдеген Алатау
Желкілдемей, жел шығып,
Жиырылып жерге түскен күн;
Жез қарғылы құба арлан
Жез қарғыдан айрылып,

